Argyfié

Argyfié alebo Argyfia (Argyfié, Argyfia) je v gréckej mytológii manželka egyptského kráľa Aigypta.Apollodoros, Bibliotheca, 2,1,5.

Argyfié, manželka egyptského kráľa Aigypta, bola matkou šiestich jeho synov, Lynkea, Prótea, Bousirida, Enkelada, Lyka a Daifróna. Aigyptos bol otcom päťdesiatich synov, ostatné deti mal so svojimi družkami. Synovia Aigypta sa uchádzali o päťdesiat dcér jeho brata Danaa, ktorý vládol v susednej Líbyii. Keďže Danaos so svadbou nesúhlasil, Aigyptos mu vypovedal vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.

Keď sa potom chystala hromadná svadba, Danaos dcéram prikázal, aby svojich manželov počas svadobnej noci zavraždili. Poslúchli ho všetky dcéry okrem najmladšej Hyperméstry, ktorá sa do svojho manžela Lynkea zaľúbila a otcov rozkaz nesplnila. Za tento hrozný skutok boli dcéry Danaa bohmi odsúdené na večný trest nosiť v podsvetí do deravého suda vodu.

 Referencie a bibliografia 

Kategória:Postavy gréckej mytológie